Source: http://volei-romania.blogspot.com/2016/04/volei-challenge-cup-20152016-feminin.html
Timestamp: 2018-08-19 11:41:53+00:00

Document:
VOLEI ROMANIA: VOLEI / CHALLENGE CUP 2015/2016 (FEMININ): CSM București a câștigat și la Trabzon și a cucerit trofeul
VOLEI / CHALLENGE CUP 2015/2016 (FEMININ): CSM București a câștigat și la Trabzon și a cucerit trofeul
CSM București a devenit astăzi (duminică, 3 aprilie) cea dintâi reprezentantă a României care câștigă un trofeu în cupele europene de volei, la feminin! Victorioase în prima manșă (3:1 / 20-25, 25-16, 25-16, 25-15) a finalei Challenge Cup, ”Tigroaicele” s-au impus și în Turcia, în fața lui Trabzon Idman Ocagi: 3:1 (25-23, 25-13, 20-25, 25-20). Ultimul succes al voleiului românesc la nivel de cluburi data din 1981, când băieții de la Dinamo au cucerit Cupa Campionilor Europeni.
Anunțat încă din prima manșă, când gruparea turcă a pierdut trei seturi la diferențe neașteptat de mari pentru acest nivel (la 16 în seturile 2 și 3, respectiv la 15 în al 4-lea), triumful echipei pregătite de italianul Francois Salvagni n-a fost, totuși, unul facil. CSM s-a impus în primul act, unul cu răsturnări de situație, însă desprinderea s-a produs pe un final pe muchie de cuțit, la doar două puncte (25-23 / 27 de minute). În următorul set, însă, Giulia Pincerato și colegele sale au defilat, impunându-se cu un neverosimil 25-13 (23 minute). Cu două seturi în buzunar, CSM era virtual câștigătoare a Challenge Cup. A urmat un recul în jocul echipei noastre, unul normal în acest context, și Trabzon s-a impus în actul cu numărul 3 (25-20 / 25 de minute). CSM a revenit și a încheiat partida așa cum o începuse (25-20 / 28 minute), în stil de mare campioană.
Victoria grupării din Capitală s-a datorat în special modului cum s-a apărat, cum a acoperit terenul, iar statistica o dovedește din plin. De asemenea, în atac au strălucit acum Jasna Majstorovic, Roxana Bacșiș și Laura Pihlajamaki.
Cele mai bune jucătoare ale meciului: Jasna Majstorovic (CSM) 19 puncte, Blagoevici (Trabzon) 15 puncte, Bacșiș (CSM) 14 puncte, Pihlajamaki (CSM) 13 puncte, Kamenova (Trabzon) 11 puncte.
Cele mai bune trăgătoare: Bacșiș 14p, Blagoevici 14p, Majstorovic 13p, Pihlajamaki 9p, Kamenova 8p.
Cele mai bune jucătoare la serviciu (ași): Arici (Trabzon) 4, Pincerato (CSM) 3, Pihlajamaki 3, Majstorovic 2, Kamenova 2.
Cele mai bune la receptie (procentaj de reușită): Majstorovic 33%, Karakașeva (CSM) 30%, Ruzzini (CSM) 29%, Kamenova 25%, Esepașa (Trabzon) 24%.
Cele mai eficiente la blocaj: Majstorovic 4 blocaje câștigătoare, Faleș (CSM) 4, Karakașeva 2, Pincerato 2, Barut 2.
Challenge Cup 2015/2016 – finala, manșa a doua
Trabzon – CSM București 1:3 (-23, -13, 20, -20)
TRABZON (3 aprilie 2016). Sala: 19 Mayis Kapali Spor * Spectatori: 1.500 * Au arbitrat: Vittorio Sampaolo (Italia) si Iuri Bakunovici (Belarus)
TRABZON: Beyza Arici (8 puncte) – Sanja Malagurski (10p), Kremena Kamenova (11p), Sinem Barut (7p), Agnieszka Rabka (2p), Jelena Blagoevici (15p) – Necla Esepașa
Au mai jucat: Gizem Giraygil, Dilara Bilge (2p), Deniz Cetinsarac (4p).
Rezerve neutilizate: Falma Duygu Sipahioglu, Irmak Gursoy (libero)
Antrenor: Gokham Rahman Cokșen
CSM BUCUREȘTI: Giulia Pincerato (6 puncte) – Jasna Majstorovic (19p), Georgiana Faleș (10p), Roxana Bacșiș (14p), Maria Karakașeva (9p), Laura Pihlajamaki (13p) – Jole Ruzzini (libero).
A mai jucat: Diana Cărbuneanu
Rezerve: Diana Tătaru – Mihaela Ozun, Adina-Maria Roșca, Tamara Susic
Antrenor: Francois Salvagni
Finalele disputate de echipele de volei din România:
Challenge Cup – feminin (1 finală / 1 trofeu)
2016: CSM București – Trabzon 3:1 și 3:1
Cupa Campionilor Europeni – masculin (15 finale / 6 trofee)
1960: ŢSKA Moscova – Rapid Bucureşti 3:0, 1:3
1961: Rapid Bucureşti – ŢSKA Moscova 3:1, 3:2
1962: ŢSKA Moscova – Rapid Bucureşti 2:3, 3:1
1963: Rapid Bucureşti – ŢSKA Moscova 3:1, 3:0
1965: Rapid Bucureşti – Minior Pernik 1:3, 3:1, 3:2
1966: Dinamo Bucureşti – Rapid Bucureşti 3:1, 3:2
1967: Dinamo Bucureşti – Rapid Bucureşti 3:0, 1:3, 3:1
1968: Spartak Brno – Dinamo Bucureşti 1:3, 3:0, 3:2
1969: ŢSKA Sofia – Steaua Bucureşti 3:0, 3:2
1974: ȚSKA Moscova – Dinamo București 3:2 (s-a jucat turneu final în 4)
1977: ȚSKA Moscova – Dinamo București 3:1 (s-a jucat turneu final în 4)
1979: Ruda Hvezda Bratysława – Steaua București 3:2
1981: Dinamo București – ȚSKA Moscova 3:2
NA – Se consideră 15 finale pentru România fiindcă în edițiile 1966 și 1967 țara noastră a avut ambele finaliste, Dinamo și Rapid
Cupa Cupelor – masculin (4 finale / 1 trofeu)
1977: Radiotechnik Ryga – Steaua București 3:0 (s-a disputat turneu în 4)
1979: Dinamo București – Levski Spartak Sofia 3:0 (s-a disputat turneu în 4)
Foto: CEV (Confederația Europeană de Volei / cev,lu)
1981: Ruda Hvezda Bratysława – Steaua București 3:1 (s-a disputat turneu în 4)
1986: Panini Modena – Steaua București 3:0 (s-a disputat turneu în 4)
Top Teams Cup – masculin (1 finală)
2004: Lokomotiv Harkov – Deltacons Tulcea 3:1
Publicat de Marian Valentin Burlacu la 20:53
EDITO: O echipă, un orășel italian, Liga Campionil...
LIGA CAMPIONILOR 2015/2016 (F), FINALA: Pomi Casal...
Bogdan Olteanu a cucerit medalia de argint în Supe...
Zoran Terzic a tranșat primul duel cu Francois Sal...
CSM București a urcat România pe locul 6 în clasam...
VOLEI / CHALLENGE CUP 2015/2016 (FEMININ): CSM Buc...

References: CSM 
 CSM 

CSM 
 CSM 
 CSM 
 CSM 
 CSM 

CSM 
 CSM 

CSM 
 CSM